[{"text_idx": "#000004", "text": "President Kersti Kaljulaid ma\u0308a\u0308ras Valgeta\u0308he IV klassi teenetema\u0308rgi to\u0303lkijale, kirjandusteadlasele ja kirjanikule U\u0308lar Ploomile, kes u\u0308tles, et keelt ja kirjandust uuritakse ka ilma rahata ja po\u0303lve otsas, sest alati leidub inimesi, kelle kutsumus see on. Ku\u0308simus on nende inimeste majanduslikus toimetulekus."}, {"text_idx": "#000005", "text": "Palju o\u0303nne, olid esmalt tagasihoidlik, et neid medaliste on teisigi ja sa pigem tahaksid varju ja\u0308a\u0308da, aga minu arust praegu on just o\u0303ige hetk toetada humanitaare, kirjandusteadlasi. Mida arvad esileto\u0303stmisest selles kontekstis?"}, {"text_idx": "#000006", "text": "Ma arvan, et on va\u0308ga hea, kui kirjandust ja kirjanduseuurijaid nende teenetema\u0308rkidega meeles peetakse, sest see on keeruline ala. Kui midagi luuakse kaua, siis temaga peab ka kaua tegelema. Esiteks raamatuid kirjutatakse kaua. Teiseks on kaks tasandit, u\u0308ks on teksti lineaarne tasand ja teiseks on tekst kui teos. Lineaarselt tasandilt teoseni jo\u0303udmine ei lo\u0303pe teoseni jo\u0303udmisega, vaid teosest tuleb tekstini tagasi jo\u0303uda. Seega juba loomuldasa on see tohutult pikk protsess, ja see ei puuduta ainult kirjandust, vaid igasuguse kunsti mo\u0303testamist ja analu\u0308u\u0308simist."}, {"text_idx": "#000010", "text": "Ma kuulsin siin paar pa\u0308eva tagasi, et on niisugune na\u0308itus, mis ra\u0308a\u0308gib teaduse osast kunstis. Ajab natuke naerma, et praegu tahetakse teaduse osa igal pool u\u0308les to\u0303sta, sest kui teadust ei ole, siis justkui ei ole kunst enam va\u0308a\u0308rne."}, {"text_idx": "#000012", "text": "Aga kui me vo\u0303tame musta augu metafooriks, siis me teame, et paljud teadlased on eelko\u0303ige kunstnikud, paneme universumi uurijad ra\u0308a\u0308kima, siis na\u0308eme, et vasakule ajupoolkerale lisaks to\u0308o\u0308tab neil ka parem poolkera suurepa\u0308raselt. Nii et sama ha\u0308sti vo\u0303iksime vaadelda kunsti osa teaduses. Sageli need metafoorid su\u0308nnivad niipidi, musta augu metafoor on kindlasti seotud selle teadusmudeliga, mis ja\u0308rgneb."}, {"text_idx": "#000013", "text": "Kui me ra\u0308a\u0308gime erinevatest tunnetusviisidest, siis on argitunnetus, aga on ka kunstilist, teaduslikku, religioosset tunnetust. U\u0308lo Vooglaid on sellest ra\u0308a\u0308kinud ja kirjutanud. Need on erinevad tunnetused ja annavad meie tunnetuse kokku. Praegu ra\u0308a\u0308gitakse ha\u0308sti palju teaduspo\u0303hisest tunnetusest, see on ta\u0308iesti o\u0303ige, aga a\u0308rgem unustagem, et siia lisandub mu\u0308u\u0308tiline tunnetus. U\u0308hiskond ei toimi, kui ko\u0303ik la\u0308heb ainult teaduse peale, kusjuures ei saa aru, kus see teadus lo\u0303peb."}, {"text_idx": "#000014", "text": "Kui teadusel ei ole kunsti ja mu\u0308u\u0308ti sees, siis teadus ei ta\u0308ida oma universaalset u\u0308lesannet."}, {"text_idx": "#000015", "text": "Mida arvad sellest, et valitsuse tasandil ra\u0308a\u0308gitakse rahvuskultuuri edendamisest, aga keele ja kirjanduse uurimist rahaliselt ei toetata?"}, {"text_idx": "#000016", "text": "Pikas perspektiivis lu\u0308hina\u0308gelik. Ilmselt lu\u0308hina\u0308gelik ka lu\u0308hikeses perspektiivis. Eesti kultuur on unikaalne ja nagu Tiit Hennostegi u\u0308tles, keele universaalseks uurimiseks tuleb tegutseda lokaalselt, et saaks universaalsete asjade juures u\u0308ldse kaasa ra\u0308a\u0308kida."}, {"text_idx": "#000017", "text": "Kahtlemata ilma eestikeelse kirjanduseta, aga ka ilma eestikeelse to\u0303lkekirjanduseta, mitte ainult ta\u0308napa\u0308evast, vaid ka antiigist, aga ka keskajast, barokist, modernismist eesti kultuur ja keel ei arene. Sest ega eesti kirjandus ei ela vutlaris. Ta on su\u0308mbioosis ka mujal tehtavaga. On ta\u0308htis, kuidas ja mida to\u0303lgitakse."}, {"text_idx": "#000018", "text": "Just nimelt, ja seda ko\u0303ike on vaja ka uurida ja see uurimine ei saa toimuda po\u0303randa all vo\u0303i po\u0303lve otsas."}, {"text_idx": "#000019", "text": "Saab ku\u0308ll. A\u0308rgu nu\u0308u\u0308d eesti kirjanduse ja keele vaenajad, kui selliseid u\u0308ldse on, mo\u0303elgu, et po\u0303lve otsas seda ei tehta. Tehakse ku\u0308ll. Ja tehakse edasi ka. See ei ole tegelikult probleem. Probleem on lihtsalt see, et need inimesed, need uurijad elavad vo\u0303rreldes teistega majanduslikult halvemini. Ma ei tea, kas see on u\u0308ldse probleem, vo\u0303ibolla ei ole? Las elavad halvemini, ega sellest ju midagi ei ole."}, {"text_idx": "#000021", "text": "Ma saan aru, aga ma meelega u\u0308tlen seda, sest me teame niigi, et filoloogia, humanitaaria, need ei ole edu toovad alad. Inimene peabki u\u0308hel hetkel otsustama, kas ta tahab saavutada edu, vo\u0303i ta tahab saavutada harmooniat ja tasakaalu ja tunda ro\u0303o\u0303mu oma to\u0308o\u0308st, mis teda huvitab ja milles ta on lisaks andekas."}, {"text_idx": "#000022", "text": "\"Igal aastal ma imestan, et tuleb u\u0308likooli o\u0303ppima noori ka humanitaariasse ko\u0303igist neist reaalteaduste edulugudest hoolimata. \""}, {"text_idx": "#000023", "text": "Igal aastal ma imestan, et tuleb u\u0308likooli o\u0303ppima noori ka humanitaariasse ko\u0303igist neist reaalteaduste edulugudest hoolimata. Ega need inimesed kuhugi ei kao. Ja kui me ra\u0308a\u0308gime mingist riiklikust tellimusest, siis see on jabur, sest lisaks riiklikule tellimusele on u\u0308hiskondlik tellimus ja lisaks u\u0308hiskondlikule tellimusele on inimeste tellimus. Inimesed elavad u\u0308hiskonnas ja inimeste soovid, anded ja vajadused erinevad, ja kui seda ei arvesta, siis keegi tahab teha sellest u\u0308hiskonnast midagi va\u0308ga u\u0308heku\u0308lgset. Seda on u\u0308ritatud teha fas\u030cistlikus, kommunistlikus ja igasugu muudes totalitaarsetes su\u0308steemides, ega siin midagi uut ei ole."}, {"text_idx": "#000024", "text": "Mis sul on ka\u0308sil, mis lugemislaual, mis pakub kirjanduslikku pinget?"}, {"text_idx": "#000025", "text": "Ma armastan tohutult To\u0303nu O\u0303nnepalu loomingut. Tema raamatuid vo\u0303in avada eri kohtadest, ma\u0308letamata, mis eespool oli, sest naudin seda, kuidas ta kirjutab. See annab puhkust ja paneb unistama ja mo\u0303tlema. Neid autoreid on mul veel muidugi palju."}, {"text_idx": "#000026", "text": "Ise tegelen ikka oma tavaliste asjadega, mul tuleb ka u\u0308ks jutukogukene va\u0308lja, kultuurikapital oli nii kena ja rahastas. Ikka kirjutan mo\u0303nikord natuke luulet ka, ja tegelen Dante \"Jumaliku komo\u0308o\u0308dia\" to\u0303lkimisega, kui antakse, siis saab ka valmis. Eestikeelne Dante, ja\u0308lle vo\u0303ib ku\u0308sida, et mis panus see nu\u0308u\u0308d siis maailmakultuuri on. Ega ei olegi, aga eesti kultuuri on see panus ku\u0308ll."}, {"text_idx": "#000027", "text": "Andrei Ivanovi lu\u0308hiproosa ja esseed said kaante vahele"}, {"text_idx": "#000031", "text": "Rein Veidemann. Hing paelaga kaelas"}, {"text_idx": "#000032", "text": "Video: vestlusring eestikeelse humanitaaria mitterahastamisest"}, {"text_idx": "#000034", "text": "Ro\u0303ngu Pagari juht: see paik on mul su\u0308dames"}, {"text_idx": "#000036", "text": "Peeter Laurits: laastamine metsas ja humanitaarias"}, {"text_idx": "#000037", "text": "Katre Talviste: kirjandusteaduseta oleme kaitsetud keele mo\u0303jude eest"}, {"text_idx": "#000038", "text": "Valner Valme: keelele lu\u0308u\u0308akse hingekella?"}, {"text_idx": "#000040", "text": "\"Kultuuristuudio. Arutelu\" uurib, kuidas kompida valupunkte Eesti ajaloos"}, {"text_idx": "#000043", "text": "Laura Kalle: teater ei peaks ainult paitama"}, {"text_idx": "#000051", "text": "Renate Keerd oma uuslavastusest: see on u\u0308leskutse helgusele"}, {"text_idx": "#000052", "text": "Suri Dumbledore'i kehastanud na\u0308itleja Michael Gambon"}, {"text_idx": "#000053", "text": "Anthony Horowitz: ma usun kirjutamise ja kirjanduse jo\u0303udu"}, {"text_idx": "#000058", "text": "Avalik debatt Eesti akadeemilise muusikahariduse raskustest"}, {"text_idx": "#000059", "text": "Draamasarja \"Estonia\" produtsent: eesma\u0308rk on sarja igal pool maailmas na\u0308idata"}, {"text_idx": "#000063", "text": "Noored: digilahenduste u\u0308leku\u0308llus ei tee muuseumi a\u0308gedamaks"}, {"text_idx": "#000074", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]